Πάπας Στέφανος Ε΄

Σε μερικές πηγές, ο Πάπας Στέφανος Ε΄ ονομάζεται Στέφανος ΣΤ΄ και ο Στέφανος Δ΄, Στέφανος Ε΄. Για περισσότερες λεπτομέρειες δείτε το άρθρο Στέφανος, εκλεγμένος Πάπας.

Ο Πάπας Στέφανος Ε΄ , (πέθανε στις 14 Σεπτεμβρίου 891) διετέλεσε Πάπας της Ρώμης και κυβερνήτης στα Παπικά Κράτη από το Σεπτέμβριο του 885 έως τις 14 Σεπτεμβρίου του 891. Στις σχέσεις του με τον Άγιο Φώτιο τον Μέγα και με την Σλαβική Ορθόδοξη Εκκλησία ακολούθησε την πολιτική του προκατόχου του πάπα Νικολάου Α΄. 

Βιογραφία

Ο πατέρας του Αδριανός σημαντικό μέλος της Ρωμαϊκής αριστοκρατίας ανέθεσε την εκπαίδευση του στον συγγενή του Ζαχαρία, βιβλιοθηκάριο στην Αγία Έδρα. Ο Πάπας Μαρίνος Α΄ διόρισε τον Στέφανο Καρδινάλιο-ιερέα. Ο Στέφανος Ε΄ εξελέγη νέος Πάπας ως διάδοχος του Αδριανού Γ΄ (17 Μαΐου 885), την εκλογή του όμως αρνήθηκε ο Αυτοκράτορας της Αγίας Ρωμαϊκής Αυτοκρατορίας Κάρολος ο Παχύς. Τον Σεπτέμβριο του ίδιου χρόνου ο Στέφανος Ε΄ ορκίστηκε νέος Πάπας χωρίς αυτοκρατορική αναγνώριση. Ο Κάρολος ο Παχύς έστειλε έναν Λεγάτο με στόχο να τον ανατρέψει άλλα όταν είδε την ομόφωνη υποστήριξη απέναντι του αναγκάστηκε να τον αποδεχτεί.Herbermann, Charles, ed. (1913). "Pope Stephen (V) VI" . Catholic Encyclopedia. New York: Robert Appleton Company Στην εποχή του ξέσπασε μεγάλη πείνα από την ξηρασία και της ακρίδες με το Παπικό θησαυροφυλάκιο να είναι άδειο. Ο Στέφανος Ε΄ αναγκάστηκε να διαθέσει τα πλούτη του πατέρα του για να ανακουφίσει τους φτωχούς, να ελευθερώσει τους αιχμαλώτους και να επισκευάσει τις εκκλησίες. 

Τους Αγίους Κύριλλο και Μεθόδιο τους διαδέχθηκε μετά τον θάνατο τους ο μαθητής τους Γκόραζντ (885). Ο Στέφανος Ε΄ συγκρούστηκε μαζί του και ύστερα από πίεση του Γερμανικού κλήρου απαγόρευσε την τελετή της λειτουργίας στην Παλαιά εκκλησιαστική σλαβονική γλώσσα.Richard P. McBrien, Lives of the Popes, (HarperCollins, 2000), 144 Οι περισσότεροι Σλάβοι εισήλθαν από αντίδραση στο Οικουμενικό Πατριαρχείο Κωνσταντινουπόλεως.Richard P. McBrien, Lives of the Popes, (HarperCollins, 2000), 143 Προκειμένου να επαναφέρει την τάξη, υιοθέτησε τον Γουίδων Γ΄ του Σπολέτου «σαν γιο του» και τον έστεψε αυτοκράτορα (891). Αναγνώρισε επίσης τον Λουδοβίκο τον τυφλό σαν Βασιλιά της Προβηγκίας. Καθώς ο Αυρηλιανός, αρχιεπίσκοπος της Λυών δεν χειροτονούσε επίσκοπο τον Τεύτμπολντ που είχε εκλεγεί κανονικά επίσκοπος Λανγκρέ, τον χειροτόνησε ο ίδιος. Έπρεπε επίσης να εναντιωθεί στις αυθαιρεσίες των αρχιεπισκόπων του Μπορντό και της  Ραβέννας και να αντισταθεί στις επιθέσεις του Πατριάρχη Φωτίου εναντίον της Αγίας Έδρας. Η επιμονή του ήταν επιτυχής, με αποτέλεσμα ο αυτοκράτορας Λέων ΣΤ´ ο Σοφός να στείλει εξορία τον Φώτιο. Γράφοντας κατά του Φωτίου, παρακάλεσε τον αυτοκράτορα να στείλει πλοία και στρατό για να μπορέσει να αντιμετωπίσει τις επιθέσεις των Σαρακηνών.Roger Collins (1 Jan 2009). Keepers of the Keys of Heaven: A History of the Papacy. Basic Books. σ. 170Francis Dvornik. The Photian schism: history and legend. CUP Archive. σ. 229Greville Stewart Parker Freeman-Grenville; Stuart Christopher Munro-Hay (26 January 2006). Islam: An Illustrated History. Bloomsbury Publishing USA. σ. 46 Το 887/888, ο Στέφανος έγραψε ότι οι χριστιανοί σκλάβοι των Μουσουλμάνων που ακρωτηριάστηκαν από τους απαγωγείς τους, μπορούσαν να γίνουν ιερείς. Ο Στέφανος Ε΄ συγχώρησε επιπλέον όλες τις δολοφονίες που έκαναν κατά την διάρκεια της αιχμαλωσίας τους.David Thomas; Barbara Roggema; Juan Pedro Monferrer Sala (21 March 2011). Christian-Muslim Relations. A Bibliographical History. Volume 3 (1050-1200). BRILL. σ. 48 Ο Στέφανος Ε΄ πέθανε (14 Σεπτεμβρίου 891) και η ταφή του έγινε στο Προστώο της Βασιλικής του Αγίου Πέτρου.

Παραπομπές

Πηγές

9η έκδοση (1888) της Encyclopædia Britannica
Ο  Πάπας Στέφανος Ε΄ στην Καθολική Εγκυκλοπαίδεια του 1913 
Roger Collins (1 Jan 2009). Keepers of the Keys of Heaven: A History of the Papacy. Basic Books. 
Francis Dvornik. The Photian schism: history and legend. CUP Archive.
Greville Stewart Parker Freeman-Grenville; Stuart Christopher Munro-Hay (26 January 2006). Islam: An Illustrated History. Bloomsbury Publishing USA. 

Εξωτερικοί σύνδεσμοι

Opera Omnia από την Πατρολογία του Μιν με αναλυτικά ευρετήρια 



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα